als_Latn bos_Latn tur_Latn
Prej me shume se një muaji lideri i opozitës maqedonase Zoran Zaev po publikon nje seri përgjimesh, qe zbulojnë skandale te qeverise e qe kane tronditur opinionin vendas, por edhe ndërkombëtaret. Te ashtuquajturat “bomba”, deri tani 10 te tilla, zbardhin biseda te kryeministrit Gruevski dhe anëtareve te qeverise me shefin e shërbimit sekret Mijallkov. Përveç aferave te pushtetit, ato kane ngjallur debat edhe per rolin e partive shqiptare, BDI dhe PDSH, krerët e te cilave kane qene pjese e këtyre përgjimeve. Ne disa prej bisedave, politikanet shqiptare flasin me Mijallkov, për prishjen e rezultateve zgjedhore në disa qytete dhe emërimin e gjykatësve, sipas nevojave partiake.Frazat e publikuara kane hedhur hije dyshimi edhe mbi raportet mes anëtareve te koalicionit qeveritar. Ndërsa BDI, kërkon hetim ndërkombëtar te kësaj çështjeje, PDSH vazhdon t’i qëndroje idesë se bisedat jane te montuara dhe synojnë te dëmtojnë imazhin e saj. Zaev i tregoi opinionit se shërbimi sekret kishte përgjuar rreth 20 mije njerëz, politikane, gazetare, biznesmenë dhe madje edhe diplomate te rendesishem. Skandalet e publikuara përgjatë muajit shkurt dhe deri me sot u fokusuan edhe ne manipulimin e procesit zgjedhor te vitit 2013 ne zonën e Shkupit. “Bombat” treguan gjithashtu qarte ndërhyrjet në gjyqësor, manipulimet ne vendimet e gjykatave, si dhe ne emërimet dhe shkarkimet e gjykatësve. Një pjese e përgjimeve zbuluan ndërhyrjen e kryeministrit ne plane urbanistike ne Shkup, per përfitime personale, apo shpërdorimin e parave te institucioneve ndërkombëtare. Skandali i përgjimeve ka shqetësuar jo pak ndërkombëtaret. Ata vijojnë apelet për hetim te plote te kësaj çështjeje, ndërsa pas kërkesës se liderit te opozitës, prokuroria maqedonase u shpreh se nevojiten eksperte te huaj për hetimin e saj.
als_Latn